ประกาศกระทรวงคมนาคมประกาศกระทรวงคมนาคมเรื่องกำหนดอัตราค่าจ้างบรรทุกคนโดยสารและพื้นที่ที่ต้องใช้มาตรค่าโดยสารสำหรับรถยนต์รับจ้างบรรทุกคนโดยสารไม่เกินเจ็ดคน(TAXI-METER)ที่จดทะเบียนในเขตกรุงเทพมหานคร ตามที่ กระทรวงคมนาคมได้ออกประกาศกระทรวงคมนาคม ฉบับประกาศณ วันที่ ๒๒ พฤศจิกายน พ.ศ. ๒๕๓๙ เรื่อง กำหนดอัตราค่าโดยสารโดยมาตรค่าโดยสารสำหรับรถยนต์รับจ้างบรรทุกคนโดยสารไม่เกินเจ็ดคน(รถแท็กซี่) ที่จดทะเบียนในเขตกรุงเทพมหานคร นั้นโดยที่ปัจจุบันสภาพความเจริญทางสังคมและเศรษฐกิจพัฒนาเปลี่ยนแปลงไปอย่างรวดเร็วประกอบกับได้มีการจัดตั้งท่าอากาศยานสุวรรณภูมิขึ้นเป็นท่าอากาศยานนานาชาติขนาดใหญ่ซึ่งจะเปิดให้บริการในปี พ.ศ. ๒๕๔๙ ทำให้เขตพื้นที่ที่ต้องใช้มาตรค่าโดยสารของรถยนต์รับจ้างบรรทุกคนโดยสารไม่เกินเจ็ดคน(TAXI-METER) ตามประกาศกระทรวงคมนาคมดังกล่าวไม่สอดคล้องกับสภาพข้อเท็จจริงในปัจจุบันจึงเห็นสมควรแก้ไขปรับปรุงการกำหนดอัตราค่าโดยสาร และเขตพื้นที่ที่ต้องใช้มาตรค่าโดยสารสำหรับรถยนต์รับจ้างบรรทุกคนโดยสารไม่เกินเจ็ดคนเสียใหม่ให้มีความเหมาะสมยิ่งขึ้นอาศัยอำนาจตามความในข้อ ๑๑ แห่งกฎกระทรวง ฉบับที่ ๒๖ (พ.ศ. ๒๕๓๙) ออกตามความในพระราชบัญญัติรถยนต์พ.ศ. ๒๕๒๒ รัฐมนตรีว่าการกระทรวงคมนาคมออกประกาศไว้ ดังต่อไปนี้ข้อ ๑ ให้ยกเลิกประกาศกระทรวงคมนาคม ฉบับประกาศ ณวันที่ ๒๒ พฤศจิกายน พ.ศ. ๒๕๓๙ เรื่อง กำหนดอัตราค่าโดยสารโดยมาตรค่าโดยสารสำหรับรถยนต์รับจ้างบรรทุกคนโดยสารไม่เกินเจ็ดคน(รถแท็กซี่) ที่จดทะเบียนในเขตกรุงเทพมหานครข้อ ๒ อัตราค่าโดยสารให้เรียกเก็บ ดังนี้ระยะทาง ๒ กิโลเมตรแรก ค่าโดยสาร๓๕ บาทระยะทางกิโลเมตรที่ ๒ ขึ้นไปถึงกิโลเมตรที่ ๑๒ ค่าโดยสารกิโลเมตรละ ๔.๕๐ บาทระยะทางกิโลเมตรที่ ๑๒ ขึ้นไปถึงกิโลเมตรที่ ๒๐ ค่าโดยสารกิโลเมตรละ ๕ บาทระยะทางกิโลเมตรที่ ๒๐ ขึ้นไปค่าโดยสารกิโลเมตรละ ๕.๕๐ บาทกรณีรถไม่สามารถเคลื่อนที่หรือเดินรถต่อไปได้เกินกว่า๖ กิโลเมตรต่อชั่วโมง ค่าโดยสารนาทีละ ๑.๒๕ บาทข้อ ๓ การใช้อัตราค่าโดยสารตามข้อ ๒ ให้ใช้ในเขตพื้นที่ตามแนวถนนที่เชื่อมโยงระหว่างจุดสิ้นสุดที่กำหนดไว้ดังต่อไปนี้และให้ครอบคลุมถึงถนนสายย่อย ตรอก หรือซอยที่เชื่อมต่อออกไปจากแนวเขตและจุดสิ้นสุดดังกล่าวในรัศมีไม่เกิน๒ กิโลเมตรด้วย(๑) ทิศเหนือ(ก) ถนนพหลโยธิน สิ้นสุดที่ศูนย์สรรพสินค้าฟิวเจอร์พาร์คสาขารังสิต(ข) ถนนรังสิต-ปทุมธานี สิ้นสุดที่สะพานข้ามทางรถไฟ(ค) ถนนรังสิต-นครนายก สิ้นสุดที่คลองสาม(ง) ถนนติวานนท์ สิ้นสุดที่ทางแยกสวนสมเด็จย่า(๒) ทิศตะวันออกเฉียงเหนือ(ก) ถนนลำลูกกา สิ้นสุดที่คลองสี่(ข) ถนนสายไหม สิ้นสุดที่ทางแยกถนนกม. ๑๑(ค) ถนนหทัยราษฎร์ สิ้นสุดที่ทางแยกถนนวัดคู้บอน(ง) ถนนนิมิตรใหม่ สิ้นสุดที่วัดบัวแก้ว(๓) ทิศตะวันออก(ก) ถนนราษฎร์อุทิศ สิ้นสุดที่สถานีตำรวจนครบาลหนองจอกถนนเลียบวารี(ข) ถนนบุรีภิรมย์ สิ้นสุดที่ทางแยกถนนสังฆสันติสุขตัดกับถนนอยู่วิทยา(ค) ถนนสุวินทวงศ์ สิ้นสุดที่ทางแยกสุวินทวงศ์ตัดกับถนนเชื่อมสัมพันธ์และถนนฉลองกรุง(ง) ถนนหลวงแพ่ง สิ้นสุดที่ซอยหลวงแพ่ง๑ (ซอยวัดพลมานีย์)(จ) ถนนราษฎร์อุทิศ สิ้นสุดที่หลักเขตกรุงเทพมหานคร(ถนนวัดกิ่งแก้ว) กับจังหวัดสมุทรปราการ(ฉ) ถนนกรุงเทพ-ชลบุรี สิ้นสุดที่ท่าอากาศยานสุวรรณภูมิ(สายใหม่)(๔) ทิศตะวันออกเฉียงใต้(ก) ถนนบางนา-ตราด สิ้นสุดที่ท่าอากาศยานสุวรรณภูมิ(ข) ทางด่วนบูรพาวิถี สิ้นสุดที่ท่าอากาศยานสุวรรณภูมิ(ค) ถนนศรีนครินทร์ สิ้นสุดที่ทางแยกถนนเทพารักษ์(๕) ทิศใต้(ก) ถนนสุขุมวิท สิ้นสุดที่ตลาดสดปู่เจ้าสมิงพรายและตามแนวถนนปู่เจ้าสมิงพรายจนถึงท่าเรือแม่น้ำเจ้าพระยา(ข) ถนนสุขสวัสดิ์ สิ้นสุดที่โรงเรียนราชประชาสมาสัย(ค) ถนนประชาอุทิศ สิ้นสุดที่ทางแยกถนนครุใน(ง) ถนนบางขุนเทียน สิ้นสุดที่ทางแยกวัดหัวกระบือ(จ) ถนนธนบุรี-ปากท่อ สิ้นสุดที่ทางแยกถนนวงแหวนรอบนอก(๖) ทิศตะวันตกเฉียงใต้(ก) ถนนเอกชัย สิ้นสุดที่ทางแยกถนนบางบอน๓(ข) ถนนเพชรเกษม สิ้นสุดที่หลักเขตกรุงเทพมหานครกับจังหวัดนครปฐม(ค) ถนนเลียบคลองทวีวัฒนา สิ้นสุดที่สถานีตำรวจนครบาลศาลาแดง(๗) ทิศตะวันตก(ก) ถนนปิ่นเกล้า-นครชัยศรี สิ้นสุดที่ทางแยกถนนพุทธมณฑลสายสอง(ข) ถนนรัตนาธิเบศร์ สิ้นสุดที่ทางแยกที่ถนนรัตนาธิเบศร์บรรจบวงแหวนรอบนอกข้อ ๔ สำหรับการรับจ้างบรรทุกคนโดยสารนอกเหนือจากเขตพื้นที่ที่กำหนดไว้ในข้อ๓ จะใช้อัตราค่าโดยสารตามข้อ ๒ หรือตามที่ตกลงราคากันก็ได้ข้อ ๕[๑]ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปประกาศณ วันที่ ๓๐ ธันวาคม พ.ศ. ๒๕๔๘พลเอกชัยนันท์ เจริญศิริรัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคมชัชสรัญ/ผู้จัดทำ๑๗กุมภาพันธ์ ๒๕๔๙[๑]ราชกิจจานุเบกษา เล่ม ๑๒๓/ตอนที่ ๑๓ ง/หน้า ๘/๑๔ กุมภาพันธ์ ๒๕๔๙